PATVIRTINTA:

Klaipėdos Ernesto Galvanausko profesinio mokymo centro direktoriaus 2018 m. rugsėjo 21 d. įsakymu Nr. V-292 (1.3)

KLAIPĖDOS ERNESTO GALVANAUSKO PROFESINIO MOKYMO CENTRO NUOSAVYBĖS TEISE VALDOMO NEKILNOJAMO TURTO PARDAVIMO VIEŠO AUKCIONO BŪDU TVARKOS APRAŠAS

BENDROJI DALIS

Šis Tvarkos aprašas reglamentuoja Klaipėdos Ernesto Galvanausko profesinio mokymo centro (toliau - Centras) direktoriaus sprendimais dalininko leisto parduoti nuosavybės teise valdomo nekilnojamo turto (toliau - Turtas) pardavimo viešo aukciono būdu organizavimą ir vykdymą, sandorių, įvykus aukcionui dėl Turto (ir jam priskirto žemės sklypo ir kitų nekilnojamųjų daiktų), sudarymą.

Šiame Tvarkos apraše vartojamos sąvokos:

Turto aukcionas (toliau - Aukcionas) - viešas Turto pardavimo būdas, kai neribojamas Aukciono dalyvių skaičius, o Turto pardavimo sutartis sudaroma su didžiausią kainą pasiūliusiu Aukciono dalyviu.

Nekilnojamojo turto aukciono dalyvis (toliau - Aukciono dalyvis) - šiame Tvarkos apraše nustatyta tvarka įregistruotas ir atvykęs dalyvauti Aukcione asmuo, ketinantis įsigyti Aukcione parduodamą Turtą.

Turto aukciono laimėtojas (toliau - Aukciono laimėtojas) - Aukciono dalyvis, Aukciono metu pasiūlęs už Turtą didžiausią kainą.

Nepatikimas dalyvis - dalyvis, kurio sumokėtas pradinis įnašas mažesnis už privalomąjį, trūksta dokumentų arba jie neužpildyti pilnai, dalyvavo ankstesniame objekto pirkime ir nepasirašė pirkimo protokolo.

Kitos šiame Tvarkos apraše vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

Viešą aukcioną organizuoja Centras. Viešajame aukcione gali dalyvauti fiziniai asmenys, juridiniai asmenys, kitos organizacijos, taip pat juridinių asmenų ar kitų organizacijų filialai ir atstovybės.

AUKCIONO INICIJAVIMAS, SĄLYGŲ NUSTATYMAS IR PASKELBIMAS

Aukciono organizatorius inicijuoja Aukcioną, turėdamas individualų Turto vertinimą, atliktą pagal Lietuvos Respublikos turto ir verslo vertinimo pagrindų įstatymą.

Aukcionas gali būti inicijuojamas, kai Turtą Centras valdo nuosavybės teise ir, kai Turtas, dėl kurio inicijuojamas Aukcionas, nėra naudojamas Centro veiklai vykdyti bei yra gautas Centro dalininko leidimas parduoti Turtą.

Aukcionui organizuoti ir vykdyti Centro direktoriaus įsakymu sudaroma ne mažiau kaip 3 (trijų) asmenų Aukciono organizavimo ir vykdymo komisija (toliau - Aukciono komisija), paskiriamas Aukciono vedėjas ir protokoluotojas.

Informacija apie Turto pardavimą viešo aukciono būdu ne vėliau kaip prieš 30 kalendorinių dienų iki viešo aukciono vykdymo dienos Centras skelbia savo tinklapyje adresu www.gpmc.lt ir kitose, Centro pasirinktose, informavimo priemonėse, iš kurių bent viena yra Lietuvos Respublikos visuomenės informavimo priemonė. Skelbime turi būti nurodyta:

informacija apie Aukcione parduodamą Turtą (turto pavadinimas, unikalus numeris, adresas);

Centro darbuotojo, atsakingo už objekto apžiūros vykdymą, vardas ir pavardė, pareigos, adresas, telefono ir fakso numeriai;

parduodamo Turto apžiūros laikas;

viešo aukciono vykdymo vieta, data ir laikas;

viešo aukciono dokumentų registravimo terminas;

pradinė bendra Turto pardavimo kaina, kuri pirmajame Aukcione turi būti nustatoma pagal individualų vertinimą, nustatytą Lietuvos Respublikos turto ir verslo vertinimo pagrindų įstatymo nustatyta tvarka, ir jos didinimo intervalas.

parduodamo objekto naudojimo sąlygos, jeigu tokios sąlygos nustatytos;

Aukciono dalyvio registravimo mokesčio dydis (jeigu taikoma) ir jo sumokėjimo terminas;

banko, kuriame atidaryta sąskaita atsiskaityti už potencialaus pirkėjo dalyvavimą viešame aukcione ir už parduodamą objektą, pavadinimas, kodas, adresas bei šios sąskaitos numeris;

pradinio įnašo dydis - (jeigu taikoma) ir jo sumokėjimo terminas;

Aukciono organizatoriaus sudarytos Aukciono komisijos buvimo vietą, kurioje asmenys, ketinantys dalyvauti Aukcione, pateikia Tvarkos aprašo 12-13 punktuose nurodytus dokumentus ir informaciją, datą ir laiką, registravimo pabaigos terminą (data ir laikas);

Aukciono vykdymo būdą (elektroninis aukcionas ar tiesioginis aukcionas, vykdomas Aukciono dalyviams susirinkus nurodytoje vietoje nurodytu laiku);

atsiskaitymo už nupirktą Turtą tvarką ir terminą, taip pat kitos įsipareigojimų įvykdymo užtikrinimo priemonės;

kitas Aukciono sąlygas.

Nustatytą Aukciono dalyvio registravimo mokestį ir garantinį įnašą šiose Aukciono sąlygose nustatyta tvarka ir terminais privalo sumokėti visi asmenys, ketinantys dalyvauti Aukcione.

Sumokėtas Aukciono dalyvio registravimo mokestis negrąžinamas ir neįskaitomas į Turto pardavimo kainą. Tvarkos aprašo 38 punkte ir Turto pirkimo-pardavimo sutartyje nustatytais atvejais Aukciono laimėtojui negrąžinamas ir garantinis įnašas, laikomas šalių sutartais minimaliais Aukciono organizatoriaus nuostoliais dėl Aukciono laimėtojo įsipareigojimų nevykdymo.

Aukcionui neįvykus informacija apie rengiamą naują to paties Turto aukcioną skelbiama ne vėliau kaip prieš 10 (dešimt) dienų iki Aukciono dalyvių registravimo pradžios.

VIEŠO AUKCIONO DALYVIŲ REGISTRAVIMAS

Viešajame aukcione, išskyrus elektroninį aukcioną, ketinantys dalyvauti asmenys, viešo aukciono sąlygose nurodytoje vietoje ir nurodytu laiku turi pateikti viešo aukciono komisijai skelbime apie viešo aukciono vykdymą nurodytus dokumentus ir informaciją:

prašymą įregistruoti Aukciono dalyviu (2 priedas), kuriame nurodyta: aukciono, į kurį prašoma registruoti duomenys ir aukciono dalyvio duomenys (pavadinimas / vardas, pavardė, buveinė / gyvenamoji vieta, sąskaitos, į kurią grąžintinas garantinis įnašas, numeris ir pridedamų registruoti dokumentų sąrašas);

registracijos pažymėjimo arba Juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopiją, patvirtintą teisės aktų nustatyta tvarka;

įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, kopiją, patvirtintą teisės aktų nustatyta tvarka;

kompetentingo valdymo organo sprendimo dėl dalyvavimo Aukcione ir Turto įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopiją, patvirtintą teisės aktų nustatyta tvarka;

atstovo įgaliojimų patvirtinimo dokumentų kopijas, patvirtintas teisės aktų nustatyta tvarka;

kitus Aukciono sąlygose nurodytus dokumentus.

Aukcione ketinantys dalyvauti fiziniai asmenys Aukciono komisijai turi pateikti Tvarkos aprašo 12.1 ir 12.6 papunkčiuose nurodytus dokumentus (informaciją).

Asmenis, pateikusius Tvarkos aprašo 12 punkte nurodytus dokumentus, sumokėjusius nustatytą dalyvio registravimo mokestį ir aukciono dalyvio garantinį įnašą (jeigu taikoma), protokoluotojas iki viešo aukciono dalyvių registravimo pabaigos įregistruoja Viešo aukciono dalyvių registravimo pažymoje, kurios forma nustatyta Tvarkos aprašo 1 priede.

Potencialus pirkėjas 12 punkte nurodytus dokumentus Centrui turi pateikti elektroniniu paštu, faksu, paštu registruotu laišku ar pristatyti asmeniškai / per kurjerį. Ant voko reikia užrašyti Centro adresą, norimo nusipirkti viešajame aukcione objekto pavadinimą, viešo aukciono datą bei nuorodą „Viešojo aukciono dokumentai“.

Centras iki viešo aukciono vykdymo pradžios turi laikyti potencialių pirkėjų pateiktus viešo aukciono dokumentus konfidencialia informacija ir neatskleisti pateiktos informacijos, išskyrus kai potencialus pirkėjas atsisako dalyvauti viešame aukcione, o daugiau potencialių pirkėjų neįregistruota.

Nuo potencialaus pirkėjo pateikto viešo aukciono dokumentų įregistravimo Centre dienos iki Centro tinklapyje nurodyto viešo aukciono dokumentų registravimo termino pabaigos, potencialus pirkėjas įgyja teisę atsisakyti dalyvauti viešame aukcione. Potencialus pirkėjas, atsisakantis dalyvauti viešame aukcione, turi pateikti Centrui prašymą grąžinti voką su viešo aukciono dokumentais, kartu pateikdamas viešo aukciono dalyvio registracijos pažymėjimą arba pašto įstaigos išduotą dokumentą ir asmens dokumentą. Centro darbuotojas pažymoje apie objekto pardavimo viešo aukciono būdu dalyvius turi įrašyti, kad potencialus pirkėjas atsisako dalyvauti viešame aukcione, nurodyti atsisakymo datą, pasirašyti ir uždėti Centro antspaudą. Potencialiam pirkėjui, atsisakiusiam dalyvauti viešame aukcione, viešo aukciono dokumentai grąžinami įvykus viešam aukcionui arba pasibaigus viešo aukciono dokumentų registravimo terminui, kai dalyvauti viešame aukcione daugiau neįsiregistruoja nė vienas potencialus pirkėjas. Pradinį įnašą (jeigu taikoma) Centras grąžina į potencialaus pirkėjo nurodytą sąskaitą per 15 darbo dienų po viešo aukciono arba per 15 darbo dienų nuo viešo aukciono dokumentų priėmimo termino pabaigos. Registracijos mokestis negrąžinamas (jeigu taikomas).

Viešo aukciono dokumentai registruojami Centre tik nuo skelbime apie aukcioną nurodyto šių dokumentų registravimo laiko.

Viešo aukciono dokumentai, gauti faksu, elektroniniu paštu arba paštu dar neprasidėjus šių dokumentų registravimo laikui, Centre įregistruojami pirmąją skelbime nurodytą paraiškų registravimo dieną, suteikiant registracijos numerius pagal jų gavimo eiliškumą.

Centro darbuotojai neturi teisės registruoti viešo aukciono dalyvių, jeigu pagal užrašą ant viešo aukciono dokumentų neįmanoma identifikuoti pirkimo objekto arba pateikiami pasibaigus viešo aukciono dokumentų registravimo laikui.

VIEŠO AUKCIONO VYKDYMAS

Viešas aukcionas, išskyrus elektroninius aukcionus, vykdomas aukciono sąlygose nurodytu laiku ir nurodytoje vietoje. Aukcionas vykdomas, jeigu dalyvauti jame atvyksta bent vienas įregistruotas aukciono dalyvis.

Dalyvauti viešajame aukcione turi teisę Tvarkos aprašo tvarka įregistruoti aukciono dalyviai. Aukcioną stebėti gali ir kiti asmenys, Aukciono organizatoriaus nustatyta tvarka įsigiję Aukciono žiūrovo bilietą. Aukciono komisija turi teisę iš patalpos (teritorijos), kurioje vyksta Aukcionas, pašalinti trukdančius vykdyti Aukcioną asmenis.

Jeigu iki viešo aukciono pradžios neatvyksta nė vienas įregistruotas aukciono dalyvis, aukciono komisija registravimo pažymoje padaro įrašą „Viešasis aukcionas neįvyko“ ir pasirašo visi aukciono komisijos nariai.

Įregistruotiems viešo aukciono dalyviams prieš pradedant aukcioną išduodama aukciono dalyvio kortelė su numeriu, atitinkančiu registravimo pažymoje įrašytą aukciono dalyvio registravimo eilės numerį. Gavęs viešo aukciono dalyvio kortelę, viešo aukciono dalyvis pasirašo registravimo pažymoje.

Prieš pradėdamas vykdyti viešąjį aukcioną, viešo aukciono vedėjas apibūdina parduodamą turtą, paskelbia pradinę pardavimo kainą ir pasiūlo dalyviams pradėti skelbti siūlomas kainas ir pakelti viešo aukciono dalyvio kortelę taip, kad kainą išgirstų ir kortelės numerį matytų viešo aukciono vedėjas ir kiti aukciono dalyviai. Pirmoji siūloma kaina turi būti ne mažesnė už nustatytą pradinę turto kainą.

Viešo aukciono dalyviui paskelbus siūlomą kainą ir pakėlus viešo aukciono dalyvio kortelę, viešo aukciono vedėjas garsiai pakartoja siūlytą kainą, paskelbia kainą siūlančio viešo aukciono dalyvio kortelės numerį ir šį pasiūlymą patvirtina 3 plaktuko dūžiais.

Kitos viešo aukciono dalyvių siūlomos kainos turi būti didesnės už prieš tai pasiūlytą kainą ne mažiau kaip Aukciono sąlygose nustatytu mažiausiu kainos didinimo intervalu. Aukciono dalyvio pasiūlyta kaina, kuri yra mažesnė nei nustatytas kainos didinimo intervalas, nepriimama. Apie tokios kainos nepriėmimo faktą Aukciono vedėjas balsu įspėja visus Aukciono dalyvius, o Aukcionas tęsiamas nuo paskutinės tinkamai pasiūlytos kainos.

Jeigu iki trečio plaktuko dūžio nė vienas aukciono dalyvis nepasiūlo didesnės kainos, trečiasis plaktuko dūžis reiškia, kad pardavimo objektas yra parduotas viešo aukciono dalyviui, kurio pasiūlyta kaina yra didžiausia, ir šis aukciono dalyvis pripažįstamas aukciono laimėtoju.

Viešajam aukcionui pasibaigus, ne vėliau kaip kitą darbo dieną, dviem egzemplioriais surašomas aukciono protokolas, kurio forma nustatyta Tvarkos aprašo 3 priede, protokolą pasirašo viešo aukciono vedėjas, viešo aukciono komisijos narys (nariai), protokoluotojas ir viešo aukciono laimėtojas. Vienas protokolo egzempliorius lieka aukciono organizatoriui, kitas įteikiamas viešo aukciono laimėtojui.

Viešasis aukcionas laikomas neįvykusiu, jeigu:

neužregistruotas nė vienas viešo aukciono dalyvis;

dalyvauti viešajame aukcione neatvyksta nė vienas užregistruotas aukciono dalyvis;

nė vienas Aukciono dalyvis, Tvarkos aprašo nustatyta tvarka, nepasiūlo Aukciono sąlygose nustatytos pradinės bendros pardavimo kainos;

neįvykdytos kitos aukciono sąlygos.

Viešo aukciono dalyviams, nepripažintiems viešo aukciono laimėtojais, aukcione nedalyvavusiems asmenims, taip pat asmenims, sumokėjusiems garantinį įnašą (jeigu taikoma), bet neįregistruotiems Registravimo pažymoje, garantiniai įnašai (jeigu taikomi) grąžinami per 5 darbo dienas nuo viešo aukciono dienos.

Viešajam aukcionui neįvykus, gali būti skelbiamas naujas aukcionas. Pradinė pardavimo objekto kaina naujame viešajame aukcione gali būti mažinama ne daugiau kai 10 (dešimt) procentų nuo pradinės bendros pardavimo kainos, nustatytos prieš tai organizuotame Aukcione.

PIRKIMO SUTARTIES SUDARYMAS

Objekto pirkimo sutartis - tai sutartis tarp Centro, kuriam atstovauja direktorius, ir potencialaus pirkėjo. Šia sutartimi Centras įsipareigoja parduoti objektą potencialiam viešo aukciono laimėtojui, o šis įsipareigoja sumokėti sutartyje nurodytą pinigų sumą ir įvykdyti kitus sutartyje nurodytus įsipareigojimus.

Pardavimo sutarties sudarymo terminas - pardavimo sutartis turi būti sudaryta per 15 (penkiolika) darbo dienų nuo oficialaus viešo aukciono nugalėtojo paskelbimo dienos.

Aukciono organizatorius ne vėliau kaip per 10 (dešimt) darbo dienų nuo Aukciono protokolo pasirašymo dienos, išsiunčia elektroninio ryšio priemonėmis, paštu arba įteikia pasirašytinai Aukciono laimėtojui Turto pirkimo-pardavimo sutarties projektą ir praneša jam sutarties pasirašymo datą, išskyrus atvejus, jei pirkėjas privalės įkeisti perkamą turtą jį kredituojančiai įstaigai. Tuomet sutarties projektas išsiunčiamas elektroninio ryšio priemonėmis, paštu arba įteikiamas pasirašytinai Aukciono laimėtojui per 10 darbo dienų nuo kredito įmonės garantinio rašto arba kredito sutarties pateikimo.

Jeigu per Tvarkos aprašo 34 punkte nurodytą terminą Turto pirkimo-pardavimo sutartis ar žemės nuomos sutartis nesudaroma dėl Aukciono laimėtojo kaltės, laikoma, kad Aukciono laimėtojas atsisakė sudaryti pirkimo-pardavimo sutartį.

Pardavimo sutartyje turi būti nurodyta:

mokėjimo už parduodamą objektą terminas;

sankcijos pirkėjui už sutarties sąlygų nevykdymą - viešo aukciono laimėtojas, uždelsęs mokėjimą už parduodamą objektą, privalo sumokėti į Centro sąskaitą delspinigius - 0.2 procento laiku nesumokėtos sumos už kiekvieną uždelstą dieną;

sutarties (sutarčių) nutraukimo atvejai, tarp kurių yra galimybė vienašališkai ne teismo tvarka nutraukti Turto pirkimo-pardavimo sutartį, jeigu Aukciono laimėtojas per sutartyje nustatytą terminą arba per papildomai nurodytą laiką neįvykdo sutarties sąlygų, nesumoka pirkimo kainos ir pradinės įmokos skirtumo sumos ir (ar) delspinigių arba nepasirašo žemės sklypo nuomos sutarties. Nutraukus Turto pirkimo-pardavimo sutartį dėl Aukciono laimėtojo kaltės, Aukcione parduotas Turtas grąžinamas Aukciono organizatoriui, o pirkėjui grąžinama jo sumokėta pirkimo kainos dalis kartu su pradine įmoka, atskaičius Aukciono organizatoriaus patirtus nuostolius, įskaitant netesybas. Aukciono organizatorius turi teisę reikalauti iš Aukciono laimėtojo padengti naujo Aukciono rengimo išlaidas ir kainų skirtumą, jeigu naujame Aukcione Turtas ar kiti nekilnojamieji daiktai buvo parduoti už mažesnę kainą negu ta, kurią būtų turėjęs sumokėti Aukciono laimėtojas;

kitos sutarties sąlygos.

Viešo aukciono laimėtojas, nepasirašęs pardavimo sutarties per 34 punkte numatytą terminą, praranda pradinį įnašą (jeigu taikoma) ir pardavimo sutartis su viešo aukciono laimėtoju nebesudaroma.

ATSISKAITYMAS UŽ ĮSIGYTĄ TURTĄ IR JO PERDAVIMAS

Aukciono laimėtojo garantinis įnašas įskaitomas kaip dalinė įmoka už įsigytą Turtą.

Jeigu aukciono laimėtojas nustatytąja tvarka ir terminais kainos nesumoka, Aukciono organizatorius turi teisę įgyvendinti visas pardavėjo teises. Be to, Aukciono organizatorius turi papildomą teisę paskelbti, kad rengia naują Aukcioną tam turtui parduoti, per protingą terminą apie tai pranešęs Aukciono laimėtojui. Šiuo atveju nesąžiningas Aukciono laimėtojas neturi teisės dalyvauti naujajame Aukcione.

Už Aukcione įsigytą turtą Aukciono laimėtojas atsiskaito pirkimo-pardavimo sutartyje nustatytomis sąlygomis ir tvarka, sumokėdamas Turto kainą iš karto arba dalimis.

Aukciono laimėtojui atsiskaitant iš karto, visa Turto kaina turi būti sumokėta ne vėliau kaip per 30 (trisdešimt) kalendorinių dienų po Turto pirkimo-pardavimo sutarties pasirašymo.

Tvarkos aprašo 42 punkte nurodytas terminas taikomas ir tais atvejais, kai už Aukciono laimėtojo skolinių įsipareigojimų įvykdymą pagal pirkimo-pardavimo sutartį garantavo kredito įstaiga, jeigu Aukciono laimėtojas iki Turto pirkimo-pardavimo sutarties pasirašymo yra pateikęs šios kredito įstaigos garantiją. Tokiu atveju, kad užtikrintų Aukciono laimėtojo skolinį įsipareigojimą kredito įstaigai, Aukciono organizatorius turi teisę įkeisti kredito įstaigai Aukcione parduotą Turtą, numatydamas, kad hipoteka įsigalios tuomet, kai su Aukciono organizatoriumi bus visiškai atsiskaityta už Turtą, tai yra sumokėta visa Turto kaina, netesybos ar kitos prievolės, taip pat sumokėta Turto kainos ir kredito įstaigos kredito garantijoje nurodytos sumos skirtumas, jeigu toks yra.

Atsiskaitymas dalimis už Aukcione įsigytą Turtą turi būti vykdomas laikantis šių nuostatų:

pradinė įmoka turi būti ne mažesnė kaip 30 (trisdešimt) procentų Aukcione nustatytos Turto kainos (įskaitant dalyvio garantinį įnašą) ir turi būti sumokėta per 5 (penkias) darbo dienas nuo Turto pirkimo-pardavimo sutarčių pasirašymo;

Šalių susitarimu, turto pirkimo-pardavimo sutartyje gali būti nustatytas mokėjimų periodiškumas ir vėliausias galimas atsiskaitymo terminas;

Aukciono laimėtojas su kiekviena įmoka sumoka palūkanas, apskaičiuotas nuo likusios mokėti sumos. Palūkanų norma lygi jos nustatymo dieną Lietuvos banko tinklalapyje skelbiamai praėjusio mėnesio suteiktų naujų paskolų nefinansinėms korporacijoms ir namų ūkiams palūkanų normai („iš viso“). Palūkanų normos nustatymo diena yra pirkimo-pardavimo sutarties pasirašymo diena;

Aukciono organizatorius Nekilnojamojo turto registre įregistruoja Turto pirkimo- pardavimo sutartis, o kai žemės sklypas gali būti tik išnuomojamas - nuomos sutartį ir nurodo juridinį faktą dėl sudarytų sandorių.

Priėmimo-perdavimo aktas, kuriuo pardavėjas perduoda parduodamą objektą pirkėjui, pasirašomas ne vėliau kaip per 15 (penkiolika) kalendorinių dienų nuo atlikto mokėjimo.

Visi ginčai, susiję su šio parduodamo turto viešo aukciono būdu Tvarkos aprašu, sprendžiami įstatymų nustatyta tvarka.

Tvarkos aprašas gali būti keičiamas ir (ar) panaikintas Centro direktoriaus įsakymu.

.

1 priedas prie Klaipėdos Ernesto Galvanausko profesinio

mokymo centro nuosavybės teise valdomo nekilnojamo

turto pardavimo viešo aukciono būdu tvarkos aprašo

(dokumento sudarytojo pavadinimas)

Nr.

(sudarymo data)

(vieta)

VIEŠO AUKCIONO DALYVIŲ REGISTRAVIMO KNYGA

Nekilnojamojo turto ir jam priskirto žemės sklypo (jeigu žemės sklypas parduodamas kartu su nekilnojamuoju turtu), taip pat kitų nekilnojamųjų daiktų	viešas aukcionas Nr.	, vyksiantis _______________________________

(pavadinimas) (aprašymas)	(viešo aukciono data, laikas ir vieta)

Eil. Nr.	Įregistravimo data	Viešo aukciono dalyvis (pavadinimas, kodas (vardas ir pavardė)	Viešo aukciono dalyvio adresas	Viešo aukciono dalyvio atstovas	Įgaliojimas (data, Nr.)	Kiti dokumentai (data, Nr.), kuriuos reikia pateikti registruojant	Registravimo mokestis ir garantinis įnašas įmokėti (data, rekvizitai)	Sąskaitos, į kurią grąžinamas garantinis įnašas, rekvizitai	Išduotas viešo aukciono dalyvio kortelės numeris	Viešo aukciono dalyvio kortelę gavau (dalyvio parašas)

Viešo aukciono dalyvių registravimas baigtas

(mėnuo, diena, valanda, minutės)

Viešo aukciono vedėjas

(parašas)	(vardas, pavardė)

Aukciono komisijos narys (nariai)

(parašas)	(vardas, pavardė)

Protokoluotojas

(parašas) (vardas, pavardė)

2 priedas prie Klaipėdos Ernesto Galvanausko profesinio

mokymo centro nuosavybės teise valdomo nekilnojamo

turto pardavimo viešo aukciono būdu tvarkos aprašo

KLAIPĖDOS ERNESTO GALVANAUSKO PROFESINIO MOKYMO CENTRUI

PRAŠYMAS

ĮREGISTRUOTI ILGALAIKIO MATERIALAUS TURTO
PARDAVIMO VIEŠAME AUKCIONE DALYVIU

20	m.	d.

(aukciono dalyvio vardas, pavardė, asmens kodas, gyvenamoji vieta arba juridinio asmens pavadinimas, kodas Juridinių asmenų registre, buveinė, telefono numeris, ei. paštas)

(toliau - aukciono dalyvis) prašo jį įregistruoti _________________________________________________

(parduodamo objekto pavadinimas, adresas arba buveinė)

kaip viešo aukciono, vyksiančio 20	m.	d., dalyvį.

Jeigu aš nebūsiu pripažintas aukciono laimėtoju, įmokėtą garantinį įnašą prašome grąžinti į sąskaitą Nr.	banke

(banko įstaigos pavadinimas, kodas)

PRIDEDAMA (jeigu kuris nors dokumentas nepateikiamas, atitinkamą punktą išbraukti).

Banko įstaigos išduoti dokumentai, patvirtinantys, jog aukciono dalyvio vardu sumokėtas registravimo mokestis ir garantinis įnašas,	lapai (-ų).

Įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo juos turėti, kopiją, patvirtintą teisės aktų nustatyta tvarka,	lapai (ų).

Kompetentingo valdymo organo sprendimo dėl dalyvavimo aukcione ir nekilnojamojo turto ir jam priskirto žemės sklypo (jeigu žemės sklypas yra parduodamas kartu su nekilnojamuoju turtu) ar kitų nekilnojamųjų daiktų įsigijimo, jeigu pagal asmens steigimo dokumentus ar teisės aktus sprendimą turi priimti valdymo organas, kopiją, patvirtintą teisės aktų nustatyta tvarka, _ lapai (-ų).

Atstovo įgaliojimų patvirtinimo dokumentų kopijas, patvirtintas teisės aktų nustatyta

tvarka,	lapai (-ų).

Sandorio dėl ketinimo įsigyti bendrosios nuosavybės teise arba jungtinės veiklos sutarties kopijas, patvirtintas teisės aktų nustatyta tvarka, jeigu aukcione ketina dalyvauti keli asmenys (asmenų grupė),	lapai (-ų).

7. Kiti aukciono sąlygose nurodyti dokumentai.	lapai (-ų).

(Aukcione dalyvauti ketinantys užsienio subjektai, atitinkantys aukciono dalyvių apibrėžimą, turi pateikti aukciono komisijai atitikties Lietuvos Respublikos Konstitucijos 47 straipsnio 3 dalies įgyvendinimo konstituciniame įstatyme (toliau - Konstitucinis įstatymas) nustatytiems europinės ir transatlantinės integracijos kriterijams patvirtinimo dokumentus: Konstitucinio įstatymo 4 straipsnio 1 dalyje nurodytų valstybių pilietybės patvirtinimo dokumento arba šių užsienio valstybių nuolatinio gyventojo statuso patvirtinimo dokumento nuorašus, o užsienio juridiniai asmenys — legalizuotus ar patvirtintus pažyma (Apostille), jeigu Lietuvos Respublikos tarptautinės sutartys ar Europos Sąjungos teisės aktai nenumato kitaip, registravimo pažymėjimą ir įstatus ar kitus juos atitinkančius steigimo dokumentus. Dokumentai aukciono komisijai turi būti pateikiami lietuvių kalba (išversti į ją) skelbime nurodytu dalyvių registravimo laiku).

Aukciono dalyvis ar jo

įgaliotas asmuo

(parašas)	(vardas, pavardė)

A. V. (tik juridiniams asmenims, kai pareiga turėti antspaudą nustatyta steigimo

dokumentuose arba Įstatymuose)

3 priedas prie Klaipėdos Ernesto Galvanausko profesinio

mokymo centro nuosavybės teise valdomo nekilnojamo

turto pardavimo viešo aukciono būdu tvarkos aprašo

(dokumento sudarytojo pavadinimas)

ILGALAIKIO MATERIALAUS TURTO

(pardavimo objektas)

VIEŠO AUKCIONO, ĮVYKUSIO

(viešo aukciono data, laikas ir vieta)

PROTOKOLAS

Nr.

(surašymo data)

(surašymo vieta)

Dalyvauti viešame aukcione užsiregistravusių dalyvių skaičius -	. Dalyvavusių viešo aukciono dalyvių skaičius -	.

Eil. Nr.	Bendra pradinė parduodamo objekto kaina	Didžiausia viešame aukcione pasiūlyta kaina	Viešo aukciono dalyvio kortelės numeris	Viešo aukciono laimėtojas (pavadinimas, adresas, įmonės kodas arba vardas ir pavardė, asmens kodas, namų adresas)

Viešo aukciono vedėjas

(parašas)	(vardas, pavardė)

Aukciono komisijos narys (nariai):

(parašas)	(vardas, pavardė)

(parašas)	(vardas, pavardė)

(parašas)	(vardas, pavardė)

Protokoluotojas

(parašas)	(vardas, pavardė)

A.V.

Patvirtinu, kad su Klaipėdos Ernesto Galvanausko profesinio mokymo centro ilgalaikio materialaus turto pardavimo viešo aukciono būdu Tvarkos aprašu ir šio viešo aukciono sąlygomis esu susipažinęs. Pasirašydamas šį protokolą, įsipareigoju įvykdyti visas šiame aukcione nurodytas sąlygas.

Viešo aukciono laimėtojas

(parašas)	(vardas, pavardė)